Ισαβέλλα των Αστουριών (1851-1931)

Η Ισαβέλλα (ισπαν. Isabel de Borbón y Borbón, 20 Δεκεμβρίου 1851 - 22 Απριλίου 1931) από τον Οίκο των Βουρβόνων-Ισπανίας ήταν κόρη του Δούκα του Κάδιθ και με τον γάμο της έγινε κόμισσα του Τζιρτζέντι (Ακράγαντα).

Βιογραφία
H Μαρία Ισαβέλλα Φραγκίσκη δε Ασίς Χριστίνα Φραγκίσκη δε Πάουλα Δομινίκη ήταν η πρώτη κόρη του Φραγκίσκου δε Ασίς, Δούκα του Κάδιθ και της Ισαβέλλας Β΄ της Ισπανίας.

Γεννήθηκε στο Βασιλικό Ανάκτορο της Μαδρίτης. Ως το πρώτο τέκνο της Βασίλισσας, ήταν διάδοχος με τον τίτλο της Πριγκίπισσας των Αστουριών ως το 1857 που γεννήθηκε ο αδελφός της Αλφόνσος (ΙΒ΄). Παντρεύτηκε τον κόμη του Τζιρτζέντι (σικελικά) (ιταλ.: Αγκριτζέντο, ελλην. Ακράγαντας), γιο του Φερδινάνδου Β΄ των Δύο Σικελιών. Τρία έτη μετά, το 1871 απεβίωσε ο σύζυγός της 25 ετών. Η Ισαβέλλα απεβίωσε σε ηλικία 80 ετών.

Οικογένεια
Παντρεύτηκε το 1868 τον Γκαετάνο, Κόμη του Τζιρτζέντι. Δεν απέκτησαν απογόνους.

Πηγές
 Mateos Sainz de Medrano, Ricardo. Los Desconocidos Infantes de España. Thassalia, 1996. ISBN 8482370545
 Rubio, María José. La Chata: La Infanta Isabel de Borbón y la Corona de España. Madrid, La Esfera de los Libros, 2003. ISBN 84-9734-350-6

Παραπομπές 

Οίκος των Βουρβόνων-Ισπανίας
Ισπανίδες Ινφάντας
Πριγκίπισσες των Βουρβόνων-Δύο Σικελιών